open-index/open-wikipedia-markdown huggingface dataset:
Sentrumsløpet 2012

**Sentrumsløpet** er et 10km langt mosjonsløp som hver vår arrangeres i Oslo. I tillegg arrangerte man den 800 meter lange Sentrumssprinten på Karl Johans gate.

## Resultater

### Sentrumsløpet

### Sentrumssprinten

## Eksterne lenker
* 
* Resultater kvinner på ultimate.dk
* Resultater menn på ultimate.dk
* Resultater Sentrumssprinten på kondis.no
Namibias bank

**Namibias bank** (engelsk: **Bank of Namibia**) er sentralbanken i den sydafrikanske staten Namibia. 

Sentralbanken ble etablert i 1990, og har sitt hovedkontor i hovedstaden Windhoek. 

## Historie
Namibia var sørafrikansk koloni fra 1. verdenskrig til 1990 med navnet Sydvest-Afrika. Namibia ble uavhengig 21. mars 1990. Grunnlovens artikkel 128 fastslår at sentralbanken skal etableres, og etableringen ble formalisert ved sentralbankloven, *Bank of Namibia Act*, som ble vedtatt i 1990 (Act 8 / 1990). Namibias første sentralbanksjef var dr. W.L. Bernard, som fungerte fra juli 1990 til august 1991. 

Bankloven av 1998 (*Banking Institutions Act no. 2*) gir sentralbanken myndighet til å føre tilsyn med bankene i landet. 

I 2012 signerte sentralbanken Mayadeklarasjonen (*The Maya Declaration*), som er en avtale om å arbeide for bedre tilgang for finansielle tjenester for fattige. Mayadeklarasjonen er utarbeidet av Alliance for Financial Inclusion (AFI), som ble grunnlagt i 2008 av Bill & Melinda Gates Foundation.

## Målsettinger og hovedoppgaver
Sentralbankens mål er ifølge grunnloven å fungere som statens hovedaktør i arbeidet med å kontrollere pengemengden, valutaen og finansinstitusjonene, og å utføre alle andre funksjoner som vanligvis utføres av en sentralbank. 

Sentralbankloven utdyper dette, og definerer følgende målsettinger:
* Sørge for et fungerende penge-, kreditt- og finanssystem, og at dette systemet er likvid, solvent og velfungerende
* Stabil inflasjon og valutakurs, og et effektivt betalingssystem
* Sørge for et økonomisk grunnlag for en bærekraftig økonomisk vekst i Namibia
* Være regjeringens bank og rådgiver
* Bidra i oppnåelsen av økonomiske mål

## Sentralbanksjef
Per april 2017 er Ipumbu Shiimi sentralbanksjef. Han overtok denne stillingen i mars 2010, og overtok da etter Tom Alweendo.

## Se også
*Liste over verdens sentralbanker

## Referanser


## Eksterne lenker
* 
*
Sabanejewia

se artikkel

***Sabanejewia*** er en slekt av smerlinger.

De ble tidligere regnet til slekten *[[Cobitis]]*, og flere av artene ble betraktet som underarter av *Cobitis aurata*. *Sabanejewia* kan skilles fra *Cobitis* på at halefinnen har 12 forgrenede stråler, ikke 14, og på at piggen under øyet er større. Andre stråle i hannens brystfinne er ikke fortykket, men i paringstiden har hannene en vertikal opphovning på begge kroppssider foran rygg- og bukfinnene. De har en gyllen farge.

Molekylærgenetiske studier tyder på at *Sabanejewia* var den første slekta i familien Cobitidae som innvandret til Europa fra Øst-Asia, allerede i begynnelsen av oligocen for 33,54 millioner år siden. *Cobitis* og *[[Misgurnus]]* ankom mye seinere, i midten av miocen for litt over 16 millioner år siden.

## Arter
* *Sabanejewia aurata* - i moderne systematikk begrenset til Kura, Araks, iranske elver som renner til Det kaspiske hav, Hari Rud og Murghab; populasjonene i Amu-Darja, Syr-Darja og innsjøene langs Uzboj er kanskje en underart, *S. a. aralensis* (Tyrkia, Armenia, Georgia, Aserbajdsjan, Iran, Turkmenistan, Afghanistan, Usbekistan)
* gyllen piggsmerling (*Sabanejewia balcanica*) – Donau, Vardar, Maritsa, Prut, Thessalia (Østerrike, Bosnia-Hercegovina, Bulgaria, Tsjekkia, Hellas, Ungarn, Makedonia, Moldova, Montenegro, Romania, Serbia, Slovakia, Slovenia, Tyrkia, Ukraina); ble tidligere regnet som underart av *S.&nbsp;aurata*  
* *Sabanejewia baltica* –  svartehavselvene Dnestr, Dnepr og Don, sjelden i Wisła og Oder som renner til Østersjøen (Belarus, Tyskland, Moldova, Polen, Slovakia, Ukraina); ble tidligere regnet som underart av *S.&nbsp;aurata*
* *Sabanejewia bulgarica* – bare i hovedløpene til Donau og Tisza (Ungarn, Kroatia, Serbia, Romania, Bulgaria)
* *Sabanejewia caspia* – nederst i elver langs sørbredden av Det kaspiske hav fra Kura til Babol, også i brakkvann; i eldre litteratur sannsynligvis feilaktig angitt fra det nordlige Kaspihavet (Aserbajdsjan, Iran)
* *Sabanejewia caucasica* – Terek, Kuma, Sulak, Sjura-Ozen (Russland, Aserbajdsjan); noen kilder oppgir at den også forekommer langs sørbredden av Det kaspiske hav i Iran 
* *Sabanejewia kubanica* – Kuban (Russland)
* italiensk piggsmerling (*Sabanejewia larvata*) – Po i Nord-Italia, innført til Trasimeno, Tiber og Ombrone lenger sør; *Cobitis conspersa* er nå regnet som et synonym
* rumensk piggsmerling (*Sabanejewia romanica*) – Donaus bielver Argeș, Olt, Jiu og Mureș (Romania) 
* *Sabanejewia vallachica* – Donaus bielver Ialomița og Siret (Romania)

## Kilder
* 
* 
* 
* 
* 
* 
* 

## Eksterne lenker
*
Nordby (Malangen)

**Nordby** er ei bygd på Malangshalvøya i Balsfjord kommune i Troms. Den ligger ved Nordbybukta på nordsida av Nordfjorden, rundt fire kilometer vest for Mestervik. Fylkesvei 286 går gjennom bygda. På Nordbynes ved innløpet til bukta ligger Nordby handelssted.

## Referanser
PubMed Central

**PubMed Central** er en fritt tilgjengelig database for vitenskapelige publikasjoner innen biomedisin og biologi. Databasen er en videreutvikling av søkemotoren Entrez for PubMed. Pubmed Central ble utviklet av United States National Library of Medicine (NLM) som et arkiv for biomedisinske tidsskriftsartikler. Alle artikler i Pubmed Central er gratis, men visse forlag drøyer frislippet i databasen siden den publiseres i papirform.

## Se også
* Medline

## Eksterne lenker
*
Jorda kraftverk

**Jorda kraftverk** er et vannkraftverk i Veikledalen ved Kvam i Nord-Fron kommune i Innlandet.

Det er et elvekraftverk som utnytter et fall på 335 meter i Jorda.

Installert effekt er 2,4 MW fra en peltonturbin. Årsproduksjon er 7,7 GWh.

Småkraft AS eier 51 % av Jorda Kraft AS.

## Referanser


## Kilder
* 
* NVE vannkraftdatabase
* Småkraft AS
Kollektbønn

**Kollektbønn** er en bønn som oppsummerer temaet for en gudstjeneste. I den tradisjonelle liturgien i Den norske kirke kom kollektbønnen i innledningen av gudstjenesten, etter gloria. Etter liturgireformen fra 1. søndag i advent 2011, er kollektbønnen et valgfritt ledd i kirkesamfunnet. 

Kollektbønnen varierer fra søndag til søndag, og skal gjenspeile dagens kirkelige budskap. I liturgien for langfredag og bots- og bededag er det ikke kollektbønn. Dager som pinseaften, 1. mai, 17. mai, jonsok, olsok, høsttakkefest og julaften har òg egne kollektbønner.

De eldste kollektbønnene har bakgrunn i *[[Missale Romanum]]*. Disse er svært generelle. Kollektbønnene som Veit Dietrich skrev, er fyldigere og mer spesielle. Kollektbønnene som blir brukt i Den norske kirke bygger på disse. Vi finner kollektbønenne for hver søndag i bøker med preketekstene gjennom kirkeåret. Alle bønnene slutter med den faste formuleringen *«han som med deg og Den hellige ånd lever og råder, en sann Gud fra evighet og til evighet.»*

## Kilder
* Høgmessa
* Om gudstjenesten og liturgien
Det andre slaget om Kut

**Det andre slaget om Kut** ble utkjempet 23. februar 1917 mellom britiske og osmanske styrker om byen Kut i Mesopotamia, i dagens Irak.

Slaget kom som en del av den britiske marsjen mot Bagdad, som ble erobret 11. mars.

De britiske styrkene som ble ledet av Frederick Stanley Maude gjenerobret byen, med den osmanske garnisonen unngikk skjebnen, til de britiske soldatene som ble beleiret i byen før den ble inntatt av de osmanske styrkene. Den osmanske kommandanten Kâzım Karabekir lyktes å gjennomføre en velorganisert tilbaketrekning fra byen  med sin gjenværende styrke, tvunget igjennom av en britisk styrke som rykket fram langs elven Tigris. 

Den britiske styrken avanserte videre fram til 27. februar hvor de stanset i Aziziyeh, rundt 100 km forbi Kut. Etter å ha samlet forsyning for tre dager, fortsatte Maude framrykkingen mot Bagdad.

## Referanser


## Eksterne lenker
* Second Battle of Kut
Liturg

En **liturg** (fra gresk, 'offentlig tjenar') er en prest eller en annen person som med kirkelig fullmakt forretter altertjenste ved en gudstjeneste. 

I den norske kirke, og mange andre kirkesamfunn, bærer presten som liturg alba og stola. Tidligare brukte presten samarie og messeskjorte. Når presten foretter nattverd, brukes messehagel utenpå prestekjolen. 

Liturgen står vendt mot alteret under bønnene og mot kirkerommet når vedkommende taler til menigheten. Under syndsbekjennelsen kneler liturgen ved alteret.
Nasjonal kompetansetjeneste for tverrfaglig spesialisert rusbehandling

**Nasjonal kompetansetjeneste tverrfaglig spesialisert rusbehandling (NK-TSB)** var en av flere nasjonale kompetansetjenester i spesialisthelsetjenesten  opprettet av Helse- og omsorgsdepartementet for å gjøre pasientbehandling bedre, tryggere og mer effektiv gjennom å utvikle og spre kunnskap og kompetanse innenfor hver sine helsetema eller helsefagområder. NK-TSB hadde ansvar innenfor helsefagområdet tverrfaglig spesialisert behandling av rusavhengighet (TSB).   

NK-TSB hadde sitt siste driftsår i 2024, og ble videreført i et nytt nasjonale kompetansesenter fra 2025: Nasjonalt kompetansesenter for rus- og avhengighetslidelser, alvorlig samtidige psykiske lidelser og personlighetsforstyrrelser (NRAPP).    

## Referanser

*
Lepraarkivene i Bergen

**Lepraarkivene i Bergen** er de første nasjonale sykdomsregistrene i verden, opprettet ved kongelig resolusjon 30. juli 1856. Lepra (også kalt *spedalskhet* eller *spillsyke*) er en kronisk infeksjonssykdom som har vært kjent over alt til alle tider. I middelalderen var sykdomen utbredt over hele Europa.

28. juni 2001 fikk lepraarkivene status som «Verdensminne» av UNESCO og er også en del av Norges dokumentarv, et register over viktige dokumenter i Norges historie. 

## Innhold
Lepraarkivene inneholder arkivmateriale fra *Overlegen for den spedalske Sygdom*, fra ulike institusjoner for leprapasienter, regnskap, forskingsmateriale o.l. 

## Se også
* Tuberkuloseregisteret (1900) 
* Dødsårsaksregisteret (1925) 
* Kreftregisteret (1952) 
* Medisinsk fødselsregister (1967)
* Reseptregisteret (2004)

## Eksterne lenker
* Lepraarkivene i Digitalarkivet
Ronny Haugeland

**Ronny Haugeland** (født 3. august 1976) er en norsk tegneserieskaper, illustratør og bingovert bosatt i Oslo. Haugeland er mest kjent for tegneserien Downs Duck som blant annet har gått i *[[Dagbladet]]* og Forresten. Tegneserien er en humoristisk skildring av en and med Downs syndrom. Serien ble belønnet med Sproingprisen for beste norske tegneserie i 2002.

## Karriere
Ronny Haugeland debuterte med heftet *Torden Gorgon* i 1999, men har også markert seg med en rekke kortere tegneserier blant annet for Forresten, Smult og Gorilla. Humoren hans har ofte blitt oppfattet som provoserende, og spesielt fikk han mye avisomtale for sine tegneserier fra Quartfestivalen i 2002.

Haugeland har ved flere anledninger samarbeidet med representanter fra kunstnerkollektivet Duplex, først og fremst med tegneserier om Familien Ost etter manus fra L.Y.D. / Black Debbath, men også med tegninger for Bare Egil Band. De fleste utgivelser fra Bare Egil Band er tegnet av Ronny. En samlebok med tegneserier av Ronny Haugeland kom i 2003.

De senere årene har Ronny Haugeland markert seg som bingovert, først og fremst gjennom å lede bingo annenhver uke på utestedet Blå i Oslo.  Fra 2004 til 2009 hadde han dessuten en musikalsk karriere som frontfigur i bandet Figur Flint.  

Fra 2019 bidrar Ronny Haugeland i hvert nummer av tegneseriebladet Lunch.  

## Utgivelser
* 1999 Torden Gorgon - Jippi forlag
* 2003 Den store Ronny Haugelandboka - Jippi forlag
*2014 Norge på kryss og tvers med Bare Egil - No Comprendo
*2017 Hønsemannen - No Comprendo
*2020 Min Venn, Piraten (illustratør) - Vigmostad og Bjørke
*2022 Store Ord - Vigmostad og Bjørke
;Plateillustrasjoner 
* L.Y.D.: *[[Familien Ost &ndash; en rockeopera]]* (1998)
* L.Y.D.: *[[Familien Ost &ndash; Ostedisk 2]]* (1999)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Akke/Lommemennene: *Som far så synd/Fuck Entra-blues (Ttttttttronsmo)* (2015)
* Bare Egil Band: *[[Jo! (Bare Egil Band-album)|Jo!]]* (2017)
*Bare Egil Band: Null (2019)
*Open String Department - Americanarchy (2019)
*

## Priser og utmerkelser
* 2002 Sproingprisen for beste norske serie for Downs Duck
*2021 Nominert til Nordisk råds barne- og ungdomslitteraturpris for Min venn, Piraten (Vigmostad og Bjørke)

## Referanser


## Eksterne lenker

* Hjemmeside
* Jippi forlag om Ronny Haugeland
Georges-Louis Leclerc de Buffon

**Georges-Louis Leclerc, Comte de Buffon** (1707–1788) var en fransk naturvitenskapsmann, matematiker, kosmolog og *[[encyclopédistes|encyclopédiste]]*, dvs bidragsyter til Diderot og d’Alemberts *[[Encyclopédie]]* (1751–1772).

Buffons hovedverk er *Histoire naturelle générale et particulière* (1785–1791). Dette ble publisert i 36 bind i Buffons levetid, i de to påfølgende tiårene ble det utgitt flere bind basert på notatene og forskningen hans. Buffon basere seg på et stort nett av medhjelpere og informanter som holdt ham orientert om de siste oppdagelsene innen botanikk og zoologi.

*Histoire naturelle* var en av bestselgerne på første halvdel av 1800-tallet, men salget stupte brått da Charles Darwins *Artenes opprinnelse* kom ut i 1859. Buffons  verk hører til en epoke da man ennå ikke våget en systematisk utforsking av den begynnende innsikt at Gud ikke hadde skapt en uforanderlig verden. Selv om verket er fullstendig foreldet rent vitenskapelig, er det et imponerende litterært dokument.

Buffons arbeider influerte de neste to generasjonene naturhistorikere, som Lamarck og Cuvier. 
Månekrateret Buffon er oppkalt etter ham.

## Referanser


## Eksterne lenker
* 
* 
* 
* 
* www.buffon.cnrs.fr ''Buffon et l'histoire naturelle : l'édition en ligne'' , verk 
* Innscanning av ''Histoire naturelle …'' (1785–1791, Sanson & Compagnie) 
* Collection des animaux quadrupèdes (1754) &nbsp; 362 kolorerte bilder av firbeinte dyr
* Histoire naturelle des oiseaux (1770) &nbsp; 505 kolorerte bilder av fugler
Huang Maoxing

**Huang Maoxing** (født 16. juni 1990) er en kinesisk padler som konkurrerer i kano flatvann. Han representerte landet sitt under Sommer-OL 2012 i London, der han ble nummer 8 på C-2 1000 meter. 

## Referanser


## Eksterne lenker
*
Walter Romberg

**Walter Romberg** (født 27. desember 1928 i Schwerin, død 23. mai 2014 i Teltow) var en tysk politiker (SPD i DDR/SPD). Han var i 1990 først minister uten portefølje i DDRs regjering og deretter DDRs finansminister i regjeringen Maizière.

Romberg var naturvitenskapsmann og arbeidet lenge i Akademie der Wissenschaften i DDR. I den evangeliske kirken beskjeftiget han seg med fredsforskning og nedrustningsspørsmål.

Han meldte seg inn i SPD i 1990 og ble i februar samme år en av flere statsråder uten portefølje i regjeringen Maizière. Etter valget til Volkskammer i mars ble han finansminister. I en tvist om finansieringen av de nye delstatene ble han avskjediget i august 1990. Deretter forlot også de øvrige statsråder fra SPD Maizières regjering. Romberg møtte inntil 1994 som observatør i Europaparlamentet.

## Referanser
Victor Mihalachi

**Victor Mihalachi** (født 24. februar 1989) er en rumensk padler som konkurrerer i kano flatvann. Han representerte landet sitt i Sommer-OL 2012 i London, der han ble nummer 7 i C-2 1000 meter. 

Under Sommer-OL 2020 i Tokyo som ble arrangert i 2021, ble han nummer utslått i kvartfinalen på C-1 1000 meter. 

## Referanser


## Eksterne lenker
*
Dremel

**Dremel ** er et amerikansk selskap ble grunnlagt i 1932 av østerriksfødte Albert J. Dremel, og er kjent for produkter som multiverktøy og vinkelslipere. Dremel er spesielt kjent for sine håndholdte rettslipere, som navnet *Dremel* nesten har blitt et degenerert varemerke for.

Dremel sine rettslipere virker ved hjelp av høy rotasjonshastighet istedet for høyt dreiemoment. Omdreiningstallene varierer mellom de ulike modellene mellom 3000 til 37&nbsp;000 r/min. Det finnes både modeller som må plugges i med stikkontakt og batteridrevne modeller.

## Kilder
* https://web.archive.org/web/20140818225243/http://www.dremeleurope.com/no/no/kundeservice/historikk/historikk.html
* http://www.dremeleurope.com/no/no/kundeservice/presserom/presserom.html
* http://www.dremeleurope.com/no/no/trykk/trykk.html

## Eksterne lenker
*
Hans Faye-Lund

**Hans Faye-Lund** (1919–1989) var en norsk forfatter. 

Faye-Lund var sønn av Hans Eriksen Faye-Lund (1879–1965) og Astri Gr&uuml;ner (1893–1982). Faren var hovedkasserer i Statens pensjonskasse. I 1945 giftet han seg med Ingjerd (Vessa) Ek (1924–2005).

Etter fullført Treiders handelsskole 1941 tok han 1. juridikum i 1945. Frem til 1950 hadde han diverse jobber, men fra 1950 til 1957 fikk han fast jobb i United press. Deretter var han redaktør i et ukeblad i fire år, før han gikk over til frilans.

Han skrev ungguttebøker om Falken. Humorboken *Blank i lakken* ble filmatisert under tittelen *[[Sønner av Norge kjøper bil]]* i 1962. 

Faye-Lund oversatte også en god del bøker i krimsjangeren.

## Bibliografi
* 
* 
* 

## Referanser


## Eksterne lenker
* Hans Faye-Lund i IMDb
Rashidun

**Rashidun** er et arabisk uttrykk innen islam, og med dette menes **de rettledete kalifer** (til tider ’*de fire rettledete kalifer*’), som utelukkende er anvendt innenfor sunnismen, og omfatter de første fire historiske kalifer:

# Abū Bakr (død 634).
# ʿUmar b. al-Khaṭṭāb (død 644).
# ʿUthmān b. ʿAffān (død 656).
# ʿAli b. Abū Ṭālib (død 661).

I sammenheng med de islamske dynastier betegnes epoken som *[[rashidun-kalifatet]]*. Innenfor sjiaislam benyttes ikke betegnelsen, ettersom de tre første historiske kalifer ikke betraktes som legitime; hermed betraktes imam ʿAli b. Abū Ṭālib som den første legitime og egentlige kalif, selv om han i en historisk kontekst først ble folkevalgt til dette i år 656.

## Tidslinje
Tidslinjen over begynnelsen og avslutningen av deres kalifembede i kronologisk orden:


ImageSize  = width:700 height:60
PlotArea   = width:680 height:30 left:10 bottom:20

Colors =
    id:yellow    value:rgb(0.7,0.7,1) # light yellow
    id:red       value:rgb(1,0.7,0.7) # light red
    id:green     value:rgb(0.7,1,0.7) # light green
    id:blue      value:rgb(1,1,0.7)   # light blue
    id:cyan      value:rgb(0.7,1,1)   # light blue
    id:purple    value:rgb(1,0.7,1)   # light purple
    id:grey      value:gray(0.8)      # grey

Period      = from:630 till:665
TimeAxis    = orientation:horizontal
ScaleMajor  = unit:year increment:5 start:630
ScaleMinor = unit:year increment:1 start:632

BarData=
  bar:barre1

PlotData=

  align:center textcolor:black fontsize:8 mark:(line,black) shift:(0,-5)

  bar:barre1
  from:    632  till:  634   color:orange   text:Abū Bakr
  from:    634   till:  644  color:yellow   text:ʿUmar b. al-Khaṭṭāb
  from:    644  till:  656  color:blue      text:ʿUthmān b. ʿAffān
  from:    656  till:  661  color:red       text:ʿAli b. Abū Ṭālib


## Referanser
Svatsum 2 kraftverk

**Svatsum 2 kraftverk** er et vannkraftverk i Gausdal kommune i Innlandet.

Kraftverket utnytter et fall på 303 meter i elven Ongsjoa fra Nedre Ongsjøen.

Installert effekt er 1,75 MW fra en peltonturbin. Årsproduksjon er 6 GWh.

Utløpet går i inntaksdammen til det eldre Svatsum 1 kraftverk.

## Referanser


## Kilder
* 
* NVE vannkraftdatabase
* Sofienlund
Taifaen Murcia

**Taifaen Murcia**  var en av taifaene i Al-Andalus, i det som i dag er det sørlige Spania. Den ble en selvstendig *[[taifa]]* med senter rundt den mauriske byen Murcia etter Omayyad-Córdoba-kalifatet falt på 1000-tallet. Den mauriske taifaen Murcia omfatta også Albacete og deler av Almería.

Taifaen eksisterte i fem forskjellige perioder, fra 1011 til 1014, fra 1065 til 1078, i 1145, fra 1147 til 1172 og til slutt fra 1228 til 1266 da det ble annektert av Castilla.

Kongedømmet Murcia ble senere et av kongedømme i kongemakten Castilla.

## Referanser
Asia og Stillehavet under første verdenskrig

**Asia og Stillehavet under første verdenskrig** var hovedsakelig erobringen av de tidligere tyske koloniene i Stillehavet og i Kina. Den viktigste og største militære operasjonen var beleiringen av  Tsingtao som i dag er en del av Kina. Men det ble også utkjempet mindre kamper i slaget ved Bita Paka og beleiringen av Toma i Tysk Ny-Guinea.

Alle andre tyske og østerrikske besittelser i området falt uten kamp. Krigføring til sjøs var vanlig, alle kolonimaktene hadde sjømilitære krefter i Det indiske hav og i Stillehavet. Disse sjømilitære styrkene støtte opp under invasjonene av tyske områder og ødela de tyske sjømilitære kreftene i området.

En av de første landoperasjonene i dette området var okkupasjonen av Tysk Samoa 29.-30. august 1914 av styrker fra New Zealand. Operasjonen med å ta Samoa sluttet uten blodsutgytelser etter at  newzealandske gikk i land på den tyske kolonien, støttet av australske og franske sjømilitære styrker.

Australske styrker angrep Tysk Ny-Guinea  i september 1914, 500 australiere møtte 300 tyskere og innfødte politimenn i slaget ved Bita Paka, og etter de alliertes seier trakk de tyske styrkene seg tilbake til Toma. Et kompani av australiere og et britisk krigsskip beseiret tyskerne og deres kolonistryker, og det endte med at tyskerne overga seg.

Etter at Toma falt var det bare mindre tyske styrker igjen i Ny-Guinea og disse ga seg stort sett da de møtte australske styrker. I desember 1914 forsøkte en tysk offiser ved Angorum å stå imot okkupasjonen ved hjelp av 30 lokale politimenn, men hans styrke forlot ham etter at de hadde skutt mot en australsk tropp og han ble arrestert.

I 1915 var den eneste operative tyske styrken en liten ekspedisjonsstyrke under ledelse med Hermann Detzner som lyktes med å komme unna australske ekspedisjonsstyrker og gjemme seg på øya fram til krigens slutt, noe som gjorde ham kjent lokalt.

Tysk Mikronesia, Marianene, Karolinene og Marshalløyene kom også under alliert kontroll i løpet av krigen.

## Referanser
Slaget om Ramadi (1917)

**Slaget om Ramadi** ble utkjempet i det sentrale av dagens Irak i slutten av september 1917. Dette var en den av den britiske offensiven i 1917 under felttoget i Mesopotamia i første verdenskrig.

Den 15. indiske divisjonen ble sendt til byen Ramadi, rundt 100 km vest for Bagdad på den sørlige bredden av Eufrat-elven, hvor det var en viktig osmansk garnison. En erobring av denne garnisonen ville gi britene mulighet til å rykke videre langs elven. Det hadde allerede vært et avbrutt angrep på byen 1. juli, da de britiske styrkene ble drevet tilbake til Dhibban med et tap på 566 mann.

Den britiske general Brooking beordret bygging av falsk bro og vei på den nordre bredden for å få de osmanske styrkene til å tro at et angrep ville komme fra nord. Han sendte deretter den sjette indiske kavaleribrigade på en bred front ta oppstilling vest for byen, hvor de osmanske styrkene hadde sin evakueringsmulighet. Angrepet ble innledet 28. september langs sørbredden av Eufrat med to brigader fra 15. divisjon som presset seg inn i byen. Selv om de osmanske styrkene hadde ventet et angrep, var de ikke i stand til å møte det britiske angrep med bruk av pansrede kjøretøyer og den osmanske garnisonen ble tidlig utmanøvrert og omringet. Forsøk på å flyktet fra byen i ly av nattemørket ble stoppet av det britiske kavaleriet og de osmanske styrkene overga seg om morgenen 29. september.

Det britiske angrepet på byen hadde vært særlig effektivt, og Ramadi ble erobret hurtig og med færre tap enn normalt.

## Litteratur
* Moberly, F.J.: *Official History of the War: Mesopotamia Campaign*, Imperial War Museum, 1923, ISBN 1-870423-30-5

## Eksterne lenker
* Battle of Ramadi, 1917, på FirstWorldWar.com
* Battle of Ramadi, 1917, hos SchoolsHistory.com
* Battle of Ramadi, hos The Western Front Association
Den store retretten (vestfronten)

**Den store retretten**, også kjent som **Retretten fra Mons**, er navnet på en stor tilbaketrekning av allierte styrker fra Belgia og det nordlige Frankrike til elven Marne på vestfronten under første verdenskrig. Retretten foregikk fra 24. august til 5. september 1914 etter at det tyske keiserriket hadde bekjempet de allierte styrkene ved slaget om Charleroi (21. august) og slaget om Mons (23. august).

## Referanser


## Kilder

;Bøker
* 
* 
* 
* 
* 
* 
* 
* 
* 

;Nettsider
* 
* 

## Eksterne lenker
* 
* Animation of the Great Retreat
* The Great Retreat, August 1914
Jalayiridene

**Jalayiridene** var et mongolsk dynasti som hersket over Irak og vestre Persia  etter oppstykkingen av det mongolske khanatet i Persia (eller ilkhanatet) i 1330-årene.

## Jalayiridesultanatets historie
**Jalayiridesultanatet** bestod i om lag femti år.

Jalayiridene kom til makt i 1335 i Irak under Hasan Buzurg (1336–1356), som valgte Bagdad til sin residensby.

Under Uwais (1356–1374) lyktes de å underkaste seg det nordvestlige Iran rundt Täbriz (1358), og dessuten Aserbajdsjan (1360). Uwais var også en kunstens venn. Hans forsøk på å gjenforene Iran strandet på grunn av motstanden fra muzaffaridene i det sørlige Iran og kartidene i Khorasan.

Under Ahmad (1382–1410) kom det til strid mot Timur Lenk, som erobret Bagdad i 1393 og underkastet seg Irak. Ahmad kunne i 1395, med de egyptiske mamelukkenes støtte, igjen kunne rykke inn i Bagdad. Men i 1401 ble byen atter erobret av Timur Lenk, og denne gangen grundigere ødelagt Riktignok lyktes det jalayiridene å vende tilbake til Bagdad etter Timur Lenks død. Men det var også andre problemer: «Svartfårtyrkerne» (Qara Qoyunlu-turkmenerne) var opprørske. Til en viss grad kunne Jalayiridesultanatet gjenopprettes, men bare i sør, i landet rundt Basra. Jalayiridene ble til slutt eliminert av Qara Qoyunluene i 1432.

## Herskere over Jalayiridesultanatet

## Familietre

## Litteratur
*Peter Jackson (1986). *The Cambridge History of Iran, Volume Six: The Timurid and Safavid Periods.* ISBN 0-521-20094-6
C. E. Bosworth (oversatt av Y. Thoraval): *Les dynasties musulmanes*, Actes sud, coll. « Sinbad »,‎ 1996 ISBN 978-274270713-3

## Referanser
Ahmed Habash

**Ahmed Habash** (født 26. april 1984) er en egyptisk seiler som spesialiserer seg i seilbrett. Under Sommer-OL 2012 i London representerte han landet sitt, der han ble nummer 22. 

## Referanser


## Eksterne lenker
*
Vikholmen

**Vikholmen** kan referere til:

*Vikholmen i Ellingsøyfjorden på Sunnmøre
*Fergeanløpsstedet Vikholmen øst for Hugla i Nesna kommune.
Iron Dome

**Iron Dome** (, **) er et mobilt luftvernsystem utviklet av Rafael Advanced Defense Systems som kan operere i all slags vær. Systemet er designet for å avskjære raketter med kort rekkevidde og granater skutt fra distanser på mellom  til  og hvor banen kan treffe befolkede områder. Israel håper at de kan øke rekkevidden til hvor systemet kan avskjære fra dagens maksimum på  til  og gjøre det mer fleksibelt så det kan avskjære raketter som kommer fra forskjellige sider samtidig.

Iron Dome ble satt i drift den 27. mars 2011 nær Beersheba. Den 7. april 2011 avskar systemet en Grad-rakett skutt ut fra Gaza for første gang. 10. mars 2012 rapporterte  *[[The Jerusalem Post]]* at systemet skjøt ned 90 % av rakettene skutt ut fra Gaza som ville ha landet i befolkede områder. Offisielle kilder har indikert at systemet hadde avskåret flere enn 400 raketter innen november 2012. Den 19. november 2014 skrev forsvarsjournalist Mark Thompson at selv om disse tallene var umulige å verifisere, så tyder få israelske dødsfall på at Iron Dome er det mest effektive og mest testede missilskjoldet verden noensinne har sett.

## Referanser




## Eksterne lenker
* 
* Produsentene av Iron Dome: Rafael and Israel Aerospace Industries
Pastor Blaauws vei (Oslo)

**Pastor Blaauws vei** (3-23, 4-34) er en vei på Grorud i Oslo. Den går østover fra Grorudveien, dreier mot nordøst etter å ha passert Grorud kirke og ender i en snuplass sør for Trondheimsveien, med adkomstvei til lokale hus.

Veien fikk navn i 1940 etter Johannes Blaauw (1865–1933), som var kallskapellan på Grorud. Foruten kirken (i nr. 3) består bebyggelsen hovedsakelig av bolighus.

## Kilder
*  

## Eksterne lenker
* 
* Lokalhistoriewiki
Rasmusbakken (Oslo)

**Rasmusbakken** (1-29, 6) er en vei på Grorud i Oslo. Den går mellom Grorudveien og Kalbakkveien.

Veien fikk navn i 1955 etter Rasmus Gudmundsen Grorud, som i sin tid var postbonde på Grorud.

Nedre Grorud gård (gnr./bnr. 94/16) lå/ligger i nr. 1. Våningshuset brant i 1945, et stabbur er flyttet, og resten av de gamle bygningene er revet, men det er oppført prestebolig på stedet. Også resten av bebyggelsen i veien er vesentlig på sørsiden (nedsiden). Nr. 6 er eneste adresse i bruk på nordsiden.

## Referanser


## Kilder
*  

## Eksterne lenker
* 
* Lokalhistoriewiki
Håndsirkelsag

En **håndsirkelsag** er en sag og en type sirkelsag. De har typisk et sagblad med mellom 20 til 80 tenner, og med diameter på bladet fra 14&nbsp;cm til 25&nbsp;cm. En håndsirkelsag brukes til å sage planker og bord på langs og på tvers. Motoren har en effekt på mellom 600 til 1500 watt og drives enten av 240 volt strøm eller 12/18/32/40 volt batteri, avhengig av batteritype og leverandør. Håndsirkelsagen er også beslektet med dykksagen. En dykksag kan dykke ned sagbladet mens den er midt i emnet mens håndsirkelsagen må starte fra kanten av emnet og på dykksagen kan det monteres på en styreskinne.

## Historie
Oppfinneren Edmond Michel sto utenfor en sukkerrørplantasje i Lousianna i USA og så hvordan arbeiderne hogde seg igjennom tykke og robuste sukkerrør med macheter, han mente at det kunne være noe lettere redskap å arbeide med. Verkstedet i New Orleans startet han med å oppfinne en maskinell machete, han forstod at bladet måtte rotere og i 1923 ble han ferdig med første versjon. Han hadde oppfunnet verdens første elektriske håndsag og en New Orleans-avis skrev om oppfinnelsen hans. Joseph W. Sullivan var på en reise fra Minneapolis til Florida, han arbeidet med landbruksutvikling og han så artikkelen i avisen. Han reiste til New Orleans for få tak i Edmond Michel. I 1924 hadde Edmond Michel og Joseph W. Sullivan oppfunnet verdens første håndsirkelsag som ble kalt for Skilsaw og selskapet heter i dag Skil.

## Se også
* Stikksag
* Sag
* Gjærsag
* Sirkelsag
* Bordsirkelsag
* Skil
Grorudveien (Oslo)

**Grorudveien** (3-63, 4-62) er en vei i Oslo. Den går sørover fra Trondheimsveien ved Grorud og munner ut i Gransdalen på Furuset.

Veien fikk navn i 1877 etter Grorud gård. Den er ganske lang og går på tvers av Groruddalen. Bebyggelsen langs veien er variert. Blant adressene kan følgende nevnes:
* Nr. 3-5: To arbeiderboliger fra 1925–26, restaurert og gjenåpnet i 2012
* Nr. 4: Grorud skole
* Nr. 8: Grorud kirkegård
* Nr. 13: Opprinnelig våningshus ved Øvre Grorud gård
* Nr. 32: Rekkehus; fra 1900 til 1987 lå Heimdal forsamlingshus her
* Nr. 52: Elverhøy, et toetasjers trehus der Trygve Lie vokste opp, og der moren drev spiseforretning
* Nr. 75: Grorud stasjon

## Referanser


## Kilder
*  

## Eksterne lenker
* 
* Lokalhistoriewiki
Liste over romaner om sjakk

Dette er en liste over romaner hvor sjakk spiller en fremtredende rolle.
### Oversatt til norsk
* Gjennom speilet (Through the Looking-Glass) ( av Lewis Carroll.
* Tordivelen flyr i skumringen (1978/utgitt på norsk i 1979) av Maria Gripe
* *[[Sjakknovelle]]* (*Schachnovelle*), en kortroman av den østerrikske forfatteren Stefan Zweig.
* Dronninggambit (1983) av Walter Tevis
* Qi wang – (Sjakkmesteren / The Chess Master) (1984) av A Cheng
* Sjakkmaskinens hemmelighet (2008) av Robert Löhr
* Den jiddische politiforening (2010) av Michael Chabon
* Døden & co (2014) av Lukas Moodysson

### Norske romaner om sjakk
* Markus er Konge (2010) av Klaus Hagerup
* Sjakkokrati 1 Åpning (2014) av Lars A. Reinton Første bok i serien, Åpning, ble lansert 29. juli 2014.

## Referanser
Alfred Groruds vei (Oslo)

**Alfred Groruds vei** er en vei på Grorud i Oslo. Den går som tilførselsvei mellom Grorudveien og Trondheimsveien for trafikk ut av Oslo. På vestsiden av Grorudveien fortsetter gateløpet som gangvei nord for idrettsanlegget på Grorud.

Veien fikk navn i 1978 etter Alfred Christian Grorud (1857–1924), som eide Grorud gård i 1890–1919. Grorud kirke fikk jord fra gården i hans tid. Ingen hus har adresse knyttet til veien.

## Referanser


## Kilder
* Oslo byleksikon
* 

## Eksterne lenker
* Lokalhistoriewiki
AEG Powertools

**AEG Powertools **er et tysk selskap som produserer elektroverktøy og transport-teknologi. AEG Powertools produserer blant annet stikksager, sirkelsager, gjærsager og boremaskiner.

## Historie
Allgemeine Elektricitäts-Gesellschaft (AEG) ble grunnlagt i 1883 under navnet Deutsche Edison-Gesellschaft (DEG). Selskapet ble grunnlagt av Emil Rathenau, han var en ivrig talsmann til å starte den første fabrikken i Tyskland med samlebånd. Fabrikken hans ble den første samlebånd-produsenten i Tyskland som startet med produksjon av elektronikk. Opprinnelsen kan også spores tilbake til 1882 da Emil Rathenau kjøpte lisenser for å bruke Thomas Edisons lampe patentert i Tyskland med støtte fra tyske banker. I 1898 kom verdens første transportable boremaskiner som veide 7,5&nbsp;kg og kunne bore seg igjennom 6&nbsp;mm stål. I starten av 1900-tallet ble AEG et globalt selskap.

I 1991 ble AEG Powertools en del av Atlas Copco sammen med Milwaukee, men Atlas Copcos verktøyavdeling ble kjøpt opp av TTI i 2006. I 2004 valgte Electrolux å kjøpe opp AEG hvitevareavdeling som tidligere var eid av EHG Elektroholding GmbH som igjen var eid av DaimlerChrysler.

## Eksterne lenker
* AEG Powertools nettsider
Tangen brygge

**Tangen brygge** kan ha flere betydninger:
* Et strøk i Drammen på sørsiden av Drammenselvas utløp.
* Tangen brygge (Nesodden), Nesoddtangen, hovedanløpssted for Nesoddbåtene fra Oslo.
* Tangen brygge (Tistedal), startsted for kanalbåtene på Haldenkanalen.
* Tangen ferjekai, ved Bjoneroa/Randsfjorden

:Tangen brygge var tidligere også en brygge for rutebåt ved Heddalsvannet, ruten Skien/Norsjø/Notodden.
:Andre brygger med dette navnet finnes også øst i Kristiansand, sør på Kråkerøy, og vest på Veierland.
Østlandske Fryserier AS

**Østlandske Fryserier AS** var en norsk bedrift som drev fryse og kjølelagring beliggende på Lysaker ved grensen til Oslo i vest. De hadde også virksomhet i Oslo, Larvik og Trondheim, samt på Rudshøgda.

Østlandske Fryserier ble etablert tidlig i 1930-årene av . De drev i all hovedsak med nedfrysning av produkter for Findus fra
slutten av 1950-årene. I 1963 startet de med det samme for Frionor Norsk Frossenfisk AL. I 1988 deles virksomheten i to. Dette muliggjør salg av Østlandske Fryserier Drift AS til Frigoscandia AB i 1989, nå en del av Bring Frigo. Østlandske Fryserier Eiendom AS rev kjølelagrene i Strandveien på Lysaker i 1994. Nytt hovedkontor for
rederiet Wilh. Wilhelmsen ble bygget på eiendommen.

## Referanser
Kirkesvingen (Oslo)

**Kirkesvingen** (1-7, 2-16) er en vei på Grorud i Oslo. Den går sørøstover fra Pastor Blaauws vei like øst for Grorud kirke og dreier sørvestover før den munner ut i Teppaveien.

Navnet ble vedtatt i 1955.

Johan Falkberget bodde i villaen *Fløifjell* i nr. 10 fra 1909 til 1922, mens han skrev blant annet Bør Børson jr.

## Referanser


## Kilder
*  

## Eksterne lenker
* 
* Lokalhistoriewiki
Barnevernpanelet

**Barnevernpanelet** ble nedsatt av daværende statsråd i Barne-, likestillings- og inkluderingsdepartementet Audun Lysbakken 15. november 2010. Panelet var bredt sammensatt av ulike aktører i og rundt norsk barnevern. Det ble bedt om å se på *alle* sider ved dagens barnevern, og mandatet lød:

*Panelet skal gi forslag og anbefalinger knyttet til fem hovedbolker: organisering, regelverk, brukermed­ virkning, kunnskapsbehov og tiltak i barnevernet. Barnevernpanelets råd og anbefalinger er innspill til proposisjonen som regjeringen skal legge fram for Stortinget våren 2012.*

Panelet ble ledet av Helen Bjørnøy.

Panelets medlemmer var:

* Torunn Hauen Aks
* Renathe Arevoll – gikk ut av panelet i april 2011 
* Sara Bell
* Olav Erling Bergvik
* Olaug Bollestad
* Ellen Galaasen
* Amal Hassan
* Elisabeth Haugseth
* Sandra Kristiansen
* Elisabeth Nordhus B. Lied
* Anne Grethe Moe
* Eilif Norvang
* Elvis Chi Nwosu
* Kjetil Ostling 
* Marit Sanner 
* Erling Segelstad 
* Kristin Skogli 
* Jan Storø 
* Gunnar Toresen 
* Jorunn Vindegg
* Jarmund Veland

Cecilie Elisabeth Basberg Neumann var panelets sekretær, og førte rapporten i pennen.

Panelet inviterte et bredt utvalg aktører inn for å gi orienteringer om sitt syn på norsk barnevern. Blant disse var brukerorganisasjoner, forskningsinstitusjoner og ansatteorganisasjoner. 

Barnevernpanelet overleverte sin rapport til statsråden i september 2011. Rapporten var den første av flere rapporter som departementet bestilte i denne perioden, i satsningen «Det store barnevernløftet». Blant de mest konkrete resultatene av denne satsningen var forslagene til endring av barnevernloven i Prop. 106L (2012–13).

## Referanser
Adnanitter

**Adnanittene** er «arabiserte» arabere, som ifølge islamsk tradisjon nedstammer fra Adnan. De var fra nordre, sentrale og vestre Arabia, til forskjell fra qahtanittene fra det sørlige og sørøstre Arabia som var av den pureste arabiske bakgrunn.

Gianluca Paolo Parolin fremholder at

:::«de *arabiserte eller arabiserende arabere* antas å være etterkommerne av Ishmael gjennom Adnan, men i dette tilfelle følger ikke genealogien nøyaktig den bibelske linje. Merkelappen *arabisert* skyldes den tro at Ishmael talte hebraisk (*sic!*) inntil han kom til Mekka, der han giftet seg med en jemenittisk kvinne og lærte seg arabisk. Begge genealogiske linjer får tilbake til Sem, sønn av Noa, men bare adnanittene kan regne Abraham blant sine stamfedre, og slik kan linjen fra Mohammed, profetenes segl (khatim al-anbiya'), spores tilbake til Abraham. Samtidens historiografi har avdekket dette genealogiske systems indre koherens, og påpekt at støttende evidens ikke har latt seg finne; distinksjonen mellom  qahtanitter og adnanitter betraktes til og med som en frukt av den umajjadiske epoke, da det raste fraksjonskriger (al-niza al-hizbi) i det unge islamske rike».

## Referanser
Samarra-offensiven

**Samarra-offensiven** var en britisk offensiv i det sentrale av dagens Irak i mars og april 1917 under felttoget i Mesopotamia i første verdenskrig. Denne offensiven ble satt i gang som en oppfølging av erobringen av Bagdad 11. mars, for å sikre byen mot de rundt  osmanske soldatene som sto nord for byen som den osmanske kommandanten Halil Kut hadde trukket ut av Bagdad da byen falt. Disse representerte en trussel mot de britisk/indiske styrkene som sto i Bagdad.

I tillegg var ytterligere  osmanske soldater under kommando av Ali Ihsan Bey drevet ut av Persia av russerne og disse forsøkte å slå seg sammen med Halil Kuts stryke.

Den britiske kommandanten Frederick Stanley Maude besluttet at for å nøytralisere disse truslene mot den britiske kontrollen over Bagdad, måtte han ta kontrollen over Samarra-jernbanen som gikk 130 km nordover fra Bagdad.

Operasjonen ble innledet 13. mars av  britiske soldater. 19. mars hadde de erobret Fallujah, et viktig støttepunkt underveis i forhold til offensivens mål. Britene fortsatte sine angrep fram til 23. april, da byen Samarra og jernbanen kom under britisk kontroll.

Selv om britene nådde sine militære mål, ble Samarra-offensiven kostbar, da de hadde til tap på  døde og sårede.

## Eksterne lenker
* Samarrah Offensive, 1917
Taifaen Ronda

**Taifaen Ronda** var et middelalder taifa-kongdømme som eksisterte i det mauriske al-Andalus (i det som nå er det sørlige Spania) fra 1039 til 1065. Den ble styrt av en familie fra Banu Ifran-stammen fra Nord-Afrika. Hovedstaden var byen Ronda. Fra 1065 til 1091 ble det styrt med tvang fra Sevilla, av Abbad II al-Mu'tadid.

## Lister over emirer
### Yafranid-dynastiet
*Abu Nur Hilal: 1039/40-1053/4
*Badis ibn Hilal: 1053/4-1057/8
*Abu Nur Hilal (gjeninnsatt): 1057/8
*Abu Nars Fatuh: 1057/8-1065

## Se også
* Liste over sunnimuslimske dynastier

## Referanser


## Kilder
* http://web.raex.com/~obsidian/taifa.html
Qais

**Qais** (arabisk: قيس),også transkribert **Qays** eller **Kais**, var et arabisk stammefellesskap som hadde sitt uspring fra mudharske adnanittiske stammegrupper.

## Historie
Qais-stammenes hovedgrener er banu sulaym, hawazin og banu ghatafan. Disse tre hovedgrupper holdt seg i øst i Hijaz til 600-tallet. 

I førislamsk tid var qaisittene en trussel mot karavanene som passerte gjennom Najd eller Hijaz. Qureshene gav dem en tredel av hvert års daddelinnhøstning for deres hjelp til å bekjempe muslimene i Yathrib (Mekka). Qaisittene bekjempet de muslimske ansari- og qurayshi-muslimene, men gikk over til islam etter at de led nederlag i slaget ved Hunayn.  Qaisittene ble oppsplintret i flere undergruppeer under Umajjadekalifatet.

Rivaliseringen mellom qaisittene og banu kalb, som utviklet seg til strid mellom *nord-araberne* (qais-ledede) og *sør-araberne*/*jemenittene* (kalb-ledede), var en fast etablert motsetning etter slaget ved Marj Rahit (684).

Stridighetene mellom azdiene og qaisittene skulle vedvare frem til 1700-tallet, uavhengig av at de begge etter hvert var muslimske, både i Tunisia, Sicilia, Syria, Libanon og Spania.

## Litteratur
*M. Hoexter: *The role of the Qays and Yaman factions in local political divisions*, Jerusalem 1973.

## Referanser
Najd

**Najd** (arabisk نجد , *høylandet*), også transkribert **Nejd** eller **Nedsjd**, er en region i det indre av Den arabiske halvøy som omfatter kjerneområdet av Saudi-Arabia. Den dekker et område på ca. 1,1 mill. km². Najd er et platå som skråner nedover fra vest mot øst. Det har en høyde på mellom 762 og 1525 moh. Den saudiarabiske hovedstaden Riyadh og byene Buraidah, Unaizah og Ar-Rass ligger her.

På midten av 1700-tallet ble Najd sentrum for wahhabittene, som utvidet riket under Ibn Saud. Emiratet Nedsjd eksisterte fra 1818 til 1891. I 1921 ble Najd et sultanat og i 1927 kongerike. Fra 1925 kom det i personalunion med Hejaz, og i 1932 fikk denne staten navnet Saudi-Arabia.

## Politiske enheter

## Galleri

Tuwaiq Escarpment-14h38m25s-k.jpg|Tuwaiq-høyden i Najd.
Najdi sheep In Al-Bukairiyah, Saudi Arabia 2009.jpg|Saueflokk i Al-Bukairiyah i Najd.


## Eksterne lenker
*
Fredrik Meyer (stortingsrepresentant)

**Fredrik Meyer** (født 11. oktober 1770 i Bergen, død 7. september 1833 samme sted) var en norsk kjøpmann, megler og 
stortingsmann.

Han var sønn av en kjøpmann i Bergen, og drev selv med handel inntil han ble stadsmegler i Bergen. I 1813 representerte han Bergen i et møte om å opprette en låne- og diskonteringsbank i Christiania.

Meyer var 2. representant fra Bergen på Stortinget i 1815. På tinget var han medlem av 13 komiteer, blant annet 
i spørsmålet om frihavn i Kristiansand, om kjøpstad i Bodø, samt allment om kjøpsteder og kjøpstadsprivilegier, dessuten i handelskomiteen, komiteen om gasjer og pensjoner, og i komiteene om lasteavgifter og konsulatavgifter. Han ble permittert på grunn av sykdom 25. juni 1816.

## Referanser


## Eksterne lenker
*
Taifaen Granada

**[[Taifa]]en [[Granada]]** (Arabic: *طائفة غرناطة *, *Ta'ifa Garnata*) var et maurisk kongedømme i Al-Andalus, innen dagens Granada provins i det sørlige Spania. Kongedømmet oppsto i 1013 og varte til 1091.

## Vestgotere
"Garnata" eller "Garnata al-Yahud" var en bebyggelse ved siden av byen som de kristne kalte "Elvira", etter det tidligere iberiske navn "Ilbira".

## Maurere
Den nært beliggende iberiske byen Elvira ble hovedstad i Al-Andalus Córdoba-kalifatet provinsen. Sivile konflikter som herjet kalifatet i det tidlige 1000-tallet ledet til ødeleggelsen av byen i 1010. Zawi ben Ziri, Zirid var leder av en av armene som tok deler av kalifatet i en borgerkrig som ødela Medina Azahara i Córdoba, og seinere ødela Medina Elvira. Under hans ledelse forlot borgerne av Elvira provinshovedstaden og etablerte seg i den jødiske bosettingen *Gharnata al-Yahud*, og dermed grunnla byen Granada. Han grunnla det første Taifa-kongedømme Granada og flyttet hovedstaden fra Elvira til Garnata al-Yahud.

Zirid var en familie fra Nord-Afrika hvor medlemmer ble herskere og konger i mange andre islamske regioner, som i Ifriqiya.

Taifa-kongedømmet Granada endte etter å ha blitt erobret av Almoravidene i 1091, som tok over territoriet og forente det med de andre i dynastiet.

## Liste over emirer

### Zirid-dynastiet

*Zawi: 1013-1019/20
*Habbus al-Muzaffar: 1019/20-1038
*Badis ben Habus: 1038-1073
*Abdallah ibn Buluggin: 1073-1090 
**Til Almoravidene: 1090-1145

### Adhaid-dynastiet
*Ibn Adha: 1145

### Huddid-dynastiet
*Abu Dja'far Ahmad "Zafadola"(også Cord., Jaen): 1145
**Til Almohadene: 1145-1237

## Se også
* Emiratet Granada
* Al-Andalus
* Islams historie
* Spanias historie
* Liste over sunnimuslimske dynastier

## Eksterne lenker
* https://web.archive.org/web/20070123110809/http://personales.ya.com/rpmg/cga/libcrongeo/node170.html
* http://www.artehistoria.jcyl.es/histesp/contextos/6112.htm
Muleknop med slipp

**Muleknop med slipp** også kallt **smuglerstikk** er en knute som benyttes for å feste tauet til en påle slik at en rykk i tampen løsner det hele uten behov for å dra tauet manuelt tilbake rundt pålen.

## Utforming
**Muleknop med slipp** kan utformes ved å passere en bukt rundt pålen, gripe langparten gjennom bukten og dra en bukt gjennom, for deretter å gjøre det samme mot tampen.

Varianter som holder bedre kan utformes ved 
* å rotere bukten før man drar en annen bukt gjennom
* gjenta siste to trinn (bukt fra langpart deretter bukt fra tampen) flere ganger.

## Navnegjenbruk
Ordet **muleknop** benyttes også i samme betydning som kvelestikk på engelsk. 
## Kilder
*  muleknop som er lett å løsne når man må stikke av fort.
*  for muleknop trenger tampen ikke å gå rundt treet for å løsnes når man må stikke av fort.
*  muleknop brukes i.f.m. hestevogn når man må stikke av fort.
*  sikrere versjon av muleknop for å stikke av fort.
* Clifford W. Ashley. *[[Knop (knute)#Identifisering|The Ashley Book of Knots]]*. Doubleday, New York. ISBN 0-385-04025-3, knutene #176, #355, #364, #430, #1188, #1189, #1249, #1250, #1251, #1252, #2052, #2097, #2489, #2560, #3441, #3700, #3853 er den versjonen av muleknop som strammer hardt.
Karrakstikk

**Karrakstikk** som også kalles **Grønlandsstikk** er en knute som binder to tau. Slått som pynteknute på løkke i ett tau kalles det også **Napoleonsknop** eller **Josefineknute**.

## Utforming
**Karrakstikk** eller  **Grønlandsstikk** består av to sammenvevde halvstikk. Stikket gir en vev med syv hull og åtte kryss. Hullet i midten danner et kvadrat med rette sider, de andre seks har en buet side på utsiden, men stikket vil vrenges til en annen form ved belastning dersom ikke tampene bendsles til fastparten. 
Tampene kan stikke ut på samme eller på hver sin side. Denne siste formen tåler større belastning.

## Referanser